Maria

se også maria (hav)

Maria er et vidt udbredt pigenavn brugt i mange forskellige kulturer, inklusive alle europæiske lande, i Nord- og Sydamerika, Afrika og visse dele af Mellemøsten og Asien (Pakistan, Indien). "Maria" er sandsynligvis det mest udbredte pigenavn i den vestlige verden. Navnet "Maria" bruges også som drengenavn i nogle sprog, men da kombineret med et andet drengenavn.

"Maria" og dets mange afledte varianter blev populært med udbredelsen af kristendommen som et latiniseret form af det hebraiske pigenavn Miriam - Jesu mor.

Udtale 
På dansk udtales Maria med tryk på anden stavelse og enten med eller uden stød. Formen med stød er almindeligst på Sjælland, mens formen uden stød er fremherskende i Jylland. Formen "Marie", der er mere integreret i dansk, udtales altid med stød i de dialekter, der har det.

Etymologi 
Maria er en oprindelig vulgærlatinsk form af det græske navn Μαριάμ (Mariam) og Μαρία (María) i Septuaginta. Disse navne er igen græske former af det aramæiske navn מרים (MRYM, Maryam) og det hebraiske navn מִרְיָם (MRYM, Miryām, Miriam). 

Den oprindelige betydning af navnet er omstridt, og mange forklaringer har været foreslået. Nogle af de mest gængse forklaringer er, at navnet kan være:
 dannet af de egyptiske ord mry (også skrevet mery, mrit, merit eller meryt), "elsket", eller mr, "kærlighed", og den hebraiske feminine diminutivendelse -am. 
 sammensat af det hebraiske substantiv meri, "oprør", og pronominalendelsen for tredje person flertal, -am, hvilket giver "deres oprør".
 relateret til det hebraiske verbum MRH, mara eller marah, som betyder "at være oprørsk".
 relateret til det hebraiske ord מרא (MRA, mara), som betyder "fede op", således at navnet kan tolkes som "den fedladne, den tykke". Dette kan have været set som en god egenskab, så at dette også har været tolket som "smuk".
 relateret til den hebraiske ordstamme marar som betyder "bitter, stærk".
 en sammensætning af de hebraiske ord מר (MR, mar), "bitter", mar, "dråbe", mor, "myrra", eller mari, "elskerinde", og yam, "hav", som for eksempel "hav af bitterhed". Bemærk, at på hebraisk sættes adjektiv efter substantiv, således at en sammensætning burde have været yam mar, etc., hvilket svækker denne teoris forklaringskraft.
 relateret til det aramæiske ord MRA, herre. 
 relateret til den hebraiske ordstamme ra'ah som betyder "at se", "profet".
 relateret til den hebraiske ordstamme  'wr som betyder "at vågne".
 relateret til den hebraiske ordstamme marom som betyder "ophøjet".
 relateret til den hebraiske ordstamme moreh som betyder "lærer".

Det latinske ordet mare ("hav"), som i flertal hedder maria, har gjort, at navnet også har været tolket i betydninger relateret til "hav". Det hebraiske udtryk mar yam, "havets dråbe", nævnt ovenfor, blev først oversat korrekt til latin som stilla maris. I en senere udgave af Bibelen blev dette fejlagtigt omskrevet til stella maris, "havets stjerne".

Maria har også været set brugt som en feminin form af drengenavnet Marius, som kan have sin oprindelse fra den romerske krigsgud Mars eller i det latinske maris, "mandlig".

Maria i Bibelen 
Navnet Maria fulgte udbredelsen af den kristne kultur, men var kendt i Europa også før kristendommen som en feminin form af Marius. I Norden var det før reformationen anset som tilnærmelsesvis blasfemisk at bruge Jesu mors navn som døbenavn. Maria er alligevel kendt i Sverige fra 1300-tallet; i Norge var den første, der fik navnet, Maria Haraldsdatter  (ca. 1046 - ca. 1066), datter af Harald Hårderåde og dronning Ellisif af Kijev. Som substitut anvendtes i en periode ofte døbenavnet Marina, kendt fra Skt. Marina af Bithynien,  hvorfra formen Maren stammer. 

Ikke mindre end syv kvinder i Det Nye Testamente kaldes Maria: 
 Jomfru Maria. 
 Maria Magdalene omtales i forbindelse med Jesu opstandelse.
 Lazarus' og Marthas søster Maria, som omtales i Lukasevangeliet kapitel 10:39: "Hendes søster Maria satte sig ved Jesu fødder og blev siddende der for at høre, hvad han fortalte."  
 Maria, mor til Jakob den Lille og Joses, som omtales i Markusevangeliet kapitel 15:40: "Blandt dem var Maria Magdalene, Salome, og den Maria, som var mor til Jakob den Lille og Joses."   
 Maria, mor til Johannes Markus ifølge Apostlenes Gerninger kapitel 12:12: "Efter at have sundet sig, gik han hen til Marias hus, hende, der er mor til Johannes Markus."  
 Maria, en kristen kvinde omtalt i Romerbrevet kapitel 16:6: "Hils Maria, som har gjort et stort arbejde iblandt jer."   
 Maria, Klopas' hustru, nævnes i Johannesevangeliet kapitel 19:25: "Men ved Jesu kors stod hans mor, hans mors søster Maria, Klopas' hustru, og Maria Magdalene." Maria har været et meget populært navn på Jesu tid, når både Jesu mor og hendes søster hed Maria. Også det apokryfe, gnostiske Filips evangelium fra 200-tallet omtaler, at jomfru Maria havde en søster af samme navn.  

I en studie over registrerede navne på 247 jødiske kvinder i Palestina i tiden 330 f.Kr - 200 e.Kr fandt man 68 forskellige navne, med en overhyppighed af navnene Maria/Mariamme (58 af de 247) og Salome/Salomezion (61 af de 247). Disse to navne blev altså båret af 47,7% af kvinderne. Det ser dermed ud til, at hveranden jødiske kvinde på Jesu tid hed Salome eller Maria.

Udbredelse 
I formen Marie topper navnet listen over danske pigenavne.  Maria er i dag sandsynligvis det mest brugte pigenavn i den vestlige verden. Det er det mest brugte pigenavn i Spanien (María), Finland, Chile (María), Grækenland (Μαρία), Sverige, Ungarn (Mária), Slovenien (Marija), Belgien og Italien. Det er også meget udbredt på Færøerne og i Polen, USA, Rusland (Мария), Letland (Marija), Island (María) og Litauen (Marija). Spanien skiller sig specielt ud: her har mere end hver fjerde pige navnet María. 

I USA kommer navnet Maria på 115. plads blandt populære navne,  mens formen Mary følger lige efter på 120. plads.  Mary var det mest populære døbenavn for piger i USA fra 1879 til og med 1946  og nåede en top i 1961.  Marie er det mest brugte pigenavn i Frankrig og Tjekkiet.  

Selv om statistik for dette ikke er tilgængelig, er María sandsynligvis også meget udbredt i andre spansktalende lande, Mary i andre engelsktalende lande og Marie i andre fransktalende lande. Navnet Maria er ud over de nævnte lande også kendt i afrikansk, bulgarsk, estisk, indisk, catalansk, makedonsk, pakistansk, portugisisk, rumænsk, skandinavisk, tjekkisk og tysk kultur.

|}

Maria som andetnavn 

Katolikker tager gerne et helgennavn som et ekstra fornavn i forbindelse med konfirmationen, og Maria er et ofte brugt navn i denne forbindelse. Dette kan være en medvirkende årsag til, at Maria er et så udbredt navn. Maria er almindeligt som andetnavn også udenfor katolske områder.

Tabellen nedenfor viser fordelingen af antal personer med Maria som første- og andetnavn i nogle af de lande, hvor denne type statistik er tilgængelig. Rækkerne er sorteret efter hvor stor en andel, der har Maria som førstenavn.

USA 

Maria har været blandt de 100 mest almindelige navne på amerikanske pigebørn fra 1940'erne, med en top i 1975. Det har været foreslået, at navnet blev populært på grund af sangen "Maria" i musicalen West Side Story fra 1957, men navnet var i brug før den tid. Stavemåden Mariah forekommer fra 1990'erne. Den engelske form af navnet, Mary, har helt frem til årtusindeskiftet været den almindeligste form i USA, men er i 2000'erne igen blevet overtaget af Maria. Den franske form, Marie, var populær frem til 1950'erne.

Danmark 
Maria var et meget populært navn til danske pigebørn i 1970'erne, 1980'erne og 1990'erne. Formen Marie var meget populær i den første halvdel af 1900-tallet.

Tyskland 
Maria var ualmindeligt som fornavn i Tyskland før 1600-tallet. Det var et populært navn til tyske pigebørn fra 1890'erne og frem til 1950'erne og igen en periode i 1980'erne. Formen Marie har vært meget populær de sidste ti år.

Norge 

Navnet Maria er kendt i Norge fra 1000-tallet som prinsessenavn (datter af Harald Hårderåde), men blev først almindeligt fra 1500-tallet. Navnet var et populært navn på norske pigebørn i 1700- og 1800-tallet og igen fra ca. 1975. Formen Marie var populær op igennem hele 1700- og 1800-tallet og frem til 1930'erne, og igen fra 1980'erne. Den nordiske form Mari var populær i 1700-tallet og igen fra 1980'erne, og den engelske form Mary var populær i en periode i første halvdel af 1900-tallet. Maria har været den mest populære af alle disse navneformer de sidste ti år.

Varianter af navnet 

Navnet Maria har en lang række varianter. De almindeligste er kortformene Maja, May og Mia, kælenavnet Mariel, Mariella, Marielle, Marijke, Marika, Marion og Marita, og varianterne Mara, Mari, Mariam, Marie, Marika, Marina, Marisa, Mary, Maryam og Miriam.

Sammensatte navne baseret på Maria inkluderer: 
 Elma: Elisabeth + Maria
 Gianmaria (mandsnavn): Gianni + Maria 
 Idamaria: Ida + Maria
 Kukkamaria: Kukka + Maria
 Malou: Maria + Louise
 Maribel: Maria + Isabel
 Mariabella: Maria + Bella
 Marianela: Maria + Estela
 Mariangela: Maria + Angela
 Maricela: Maria + Celia
 Maricruz: Maria + Cruz
 Marisol: Maria + Sol
 Marjaana: Maria + Jaana
 Marjana: Maria + Jana
 Marlene: Maria + Lene 
 Marlies: Maria + Liese
 Marlis: Maria + Liese
 Marloes: Maria + Loes

Nedenfor er en liste over former af navnet på forskellige sprog:
 arabisk: مريم / مریم (Mariam, Maryam) (Udtale: :Billede:Fa-مريم.ogg)
 baskisk: Maia, Miren
 bretonsk: Mari, Melle
 bulgarsk: Мария (Marija)
 dansk: Maria, Marja, Marya, Mariah, Marie, Mari, Mary, Mariam
 engelsk: Mary, Maria, Miriam, Maree, Mariah
 estisk: Maarja
 finsk: Maria, Maaria, Mariija, Marja, Marjo, Maija, Mari, Mariam
 fransk: Marie
 færøsk: Maria, Marja, Marý
 galicisk: María
 græsk: Μαρία (María), Μαριάμ (Mariam)
 grønlandsk: Maalia, Maria, Mariia
 hebraisk: מִרְיָם / מרים (Miriam)
 hawaiiansk: Malia, Mele
 irsk: Máire
 islandsk: María
 italiensk: Maria
 japansk: メアリー
 kinesisk: 馬利亞 / 瑪利亞 / 瑪麗亞 / 玛莉 / 瑪麗
 koreansk: 메리 (Mary)
 korsikansk: Maria
 kroatisk: Marija
 lettisk: Marija
 litauisk: Marija
 manx: Moirrey
 maori: Mere
 makedonsk: Марија (Marija)
 nederlandsk: Maria, Marja
 norsk: Maria, Marie, Mari, Mary
 polsk: Maria
 portugisisk: Maria
 rumænsk: Maria
 russisk: Марья (Mar'ja), Мария (Marija)
 samoansk: Mele
 serbisk: Марија (Marija)
 skotsk: Màiri
 slovakisk: Mária
 slovensk: Marija
 spansk: María
 svensk: Maria, Marja, Marie, Mari, Mary
 tjekkisk: Marie
 tyrkisk: Meryem
 tysk: Maria, Marie, Miriam
 ukrainsk: Марія (Marija)
 ungarsk: Mária, Mara
 walisisk: Mair, Mari

Kvinder og piger med navnet 

Personene i listen er ordnet kronologisk etter fødselsår.
 Jomfru Maria, mor til Jesus
 Maria Magdalene, en af Jesu discipler
 Maria af Betania, en ven af Jesus
 Maria al-Qibtiyya (d. 637), østromersk slavinde, som blev Muhammeds konkubine
 Maria af Alanya (1050 – efter 1103), østromersk kejserinde
 Maria Stuart (1542–1587), skotsk dronning
 Maria Tudor (1516–1558), engelsk dronning, kendt som Maria den blodige
 Maria Kazimiera (1641-1716), polsk dronning
 Maria Amalia af Østrig (1701-1756), hertuginde af Parma
 Maria Theresia af Østrig (1717–1780), tysk-romersk kejserinde
 Maria Gaetana Agnesi (1718–1799), italiensk matematiker
 Maria 1. af Portugal (1734–1816), portugisisk dronning
 Maria Anna Mozart (1751-1829), østrigsk pianist
 Maria 2. af Portugal (1819–1853), portugisisk dronning
 Maria Rosetti (1819-1893), engelsk rumænskfødt politisk aktivist og filantrop
 Maria Fjodorovna (også kejserinde Dagmar) (1847-1928), dansk prinsesse og Ruslands næstsidste kejserinde
 Maria Skłodowska (1867–1934), polsk kemiker og fysiker, bedre kendt som Marie Curie
 Maria Montessori (1870–1952), italiensk læge
 Maria Garland (1889-1967), dansk skuespillerinde
 Storfyrstinde Maria (1899-1918), datter af den sidste russiske tsar
 Maria Reiche (1903-1998), tysk arkæolog
 Maria Lang (1914-1991), svensk forfatterinde
 Marija Gimbutas (1921–1994), litauisk-amerikansk arkæolog
 Maria Callas (1923–1977), amerikansk-græsk sopran
 Maria Gripe (1923–2007), svensk forfatterinde
 Maria Giacobbe (født 1928), italiensk-dansk forfatterinde
 Marianne Kjærulff-Schmidt (1942-2001), dansk skuespiller
 Maria Schneider (født 1952), fransk skuespillerinde
 Herdis Maria Siegert (f. 1955), norsk fotograf
 Maria Helleberg (født 1956), dansk forfatterinde
 Maria João (f. 1956), portugisisk jazzsanger
 Maria Guleghina (f. 1959), ukrainsk-russisk sopran
 Maria Schrader (f. 1965), tysk skuespillerinde
 Maria Bello (f. 1967), amerikansk skuespillerinde
 Maria Montell (født. 1969), dansk sangerinde
 Maria Bamford (f. 1970), amerikansk komiker
 Maria Kannegaard (f. 1970), dansk-norsk jazzpianist
 Mariah Carey (f. 1969), amerikansk sangerinde
 Maria Mutola (f. 1972), mozambiquisk mellemdistanceløber
 Maria Bonnevie (f. 1973), svensk-norsk skuespillerinde
 Ivana Marija Vidović (f. 1974), kroatisk pianist
 Maria Taylor (f. 1976), amerikansk sangerinde
 Maria Haukaas Storeng (f. 1979), norsk sanger og skuespillerinde
 Maarja-Liis Ilus (født 1980), estisk sangerinde
 Maria Solheim (f. 1982), norsk musiker
 Maria Kanellis (f. 1982), amerikansk fribryder
 Marija Šerifović (f. 1984), serbisk sangerinde
 Ida Maria Børli Sivertsen (f. 1984), norsk pop/rock-musiker
 Marija Vujović (f. 1984), montenegrinesisk model
 Maria Arredondo (f. 1985), norsk sangerinde
 Marija Koryttseva (f. 1985), ukrainsk tennisspiller
 Maria Mena (f. 1986), norsk musiker
 Marija Kirilenko (f. 1987), russisk tennisspiller
 Marija Sjarapova (f. 1987), russisk tennisspiller
 Maria Due, norsk sangerinde
 Maria Kuncewiczowa, polsk forfatterinde
 Maria Ludvigsson, svensk journalist og forfatterinde
 María Rodríguez, spansk hiphop-sangerinde
 Maria Taglioni, italiensk danser
 Maria Hørby, dansk geolog og tv-meteorolog
 Maria Erwolter, dansk skuespiller

Navnedag 
Maria har i Norge og Danmark, på Færøerne, i Estland og Polen navnedag den 25. marts, som i kristen tradition er festen for Mariæ bebudelsesdag, dagen da jomfru Maria fik engelens budskab og undfangede Jesus. I Sverige er navnedagen 28. februar (fra 1806) og i Finland 2. juli. Mange lande har flere navnedage for Maria, knyttet til forskellige mærkedage eller helgener med navnet Maria. Tabellen nedenfor giver en oversigt:

Maria som drengenavn 

Katolikker i Tyskland, Belgien, Frankrig, Italien, Spanien, Portugal og Polen tager gerne et helgennavn som et ekstra fornavn, når de konfirmeres. Det er ikke ualmindeligt, at mænd i disse områder vælger at bruge Maria i denne forbindelse. Over 300 000 spanske mænd har María som et af deres fornavne. 

|}

Mænd med navnet 
Personene i listen er ordnet kronologisk efter fødselsår.
 Johann Maria Farina (1685–1766), italiensk-tysk parfumeopfinder
 Angelo Maria Bandini (1726–1803), italiensk forfatter
 Carl Maria von Weber (1786–1826), tysk komponist
 José María Cornejo (1788–1864), salvadoriansk politiker
 Rainer Maria Rilke (1875–1926), tysk digter
 Erich Maria Remarque (1898–1970), tysk forfatter
 Klaus Maria Brandauer (f. 1943), østrigsk skuespiller
 José María Aznar (f. 1953), spansk politiker
 Christoph Maria Herbst (f. 1966), tysk skuespiller
 Jan Maria Rokita, polsk politiker

Anden brug af navnet 

Maria bruges i navne på en række kirker, geografiske områder, mærkedage, mm., ofte som en reference til en af de bibelske Mariaer.
 Marias lovsang (Luk 1,46-56), tekst i Bibelen
 Hil dig, Maria (latin Ave Maria), en katolsk bøn
 Santa Maria Maggiore, en af de største kirker i Rom
 Santa Maria dell'Anima, den tyske katolske nationalkirke i Rom
 Santa Maria del Fiore, katedralen i Firenze
 Santa Maria Novella, en kirke i Firenze
 Santa Maria delle Grazie, en kirke i Milano
 Santa Maria della Vittoria, en kirke i Rom
 Maria Hilf-kirken, en kirke i Wien
 Santa María, et af tre skibe, som Christoffer Columbus førte til Amerika
 Mariæ bebudelsesdag, en omskiftelig mærkedag i kirkeåret, ca. 25. marts
 Mariæ besøgelsesdag, en tidligere mærkedag, som blev fejret 2. juli
 170 Maria, en asteroide opdaget i 1877
 Maria-Gamla stan, et tidligere bydelsområde i Stockholm
 Rio Maria, Vila Maria, Maria da Fé, Belém de Maria, Coração de Maria og Santa Maria Madalena, kommuner i Brasilien
 Santa Maria, kommune på Filippinerne
 Santa Maria da Feira, en bykommune i Portugal
 Tingo María, en by i Peru
 Maria Curie-Skłodowska-universitetet, et polsk universitet
 Tia Maria, en likør fra Jamaica
 Viva Maria!, en fransk filmkomedie fra 1965
 maría, i spansktalende land et af flere slangudtryk for marihuana
 Maria Nila, en serie hårprodukter
 Raymond & Maria, en svensk popgruppe stiftet i 2002
 Maria Full of Grace, en colombiansk/amerikansk film fra 2004

Referencer

Litteratur

Eksterne henvisninger

Lydfiler 
 Lydfil med norsk udtale af navnet Maria ([mɑˈriːɑ]) fra CARLA
 Lydfil med finsk udtale af navnet Maria fra Kai Nikulainen
 Lydfil med tysk udtale af navnet Maria  fra Nordic Names

Pigenavne